als_Latn dik_Latn ron_Latn
TIRANE, 13 Qershor/ATSH/- Në tremujorin e parë 2017, indeksi i volumit të shitjeve në tregtinë me pakicë është rritur 2,5 %, krahasuar me të njëjtën periudhë të vitit 2016. Krahasuar me tremujorin paraardhës, ky tregues i përshtatur sezonalisht është ulur 3,5 %.
Ndryshimi vjetor në indeksin e volumit të shitjeve në tregtinë me pakicë
Në tregtinë me pakicë, pa përfshirë këtu tregtinë me pakicë të hidrokarbureve, indeksi i volumit të shitjeve ka pësuar një rritje prej 2 %, kundrejt të njëjtit tremujor të vitit të mëparshëm.
Në grupin “ushqime, pije, duhan në njësi tregtare jo të specializuara dhe të specializuara”, indeksi i volumit të shitjeve, është ulur 0,2 %, krahasuar me të njëjtin tremujor të vitit 2016.
Indeksi i volumit të shitjeve, për grupin “produkte jo-ushqimore në njësi tregtare të specializuara dhe jo të specializuara (përjashtuar tregtinë me pakicë të hidrokarbureve në njësi tregtare të specializuara)”, është rritur në nivelin 3,3 %, kundrejt të njëjtës periudhë të vitit paraardhës, duke dhënë në këtë tremujor ndikimin kryesor në indeksin e volumit të shitjeve në tregtinë me pakicë.
Në grupin “tregti hidrokarburesh në njësi tregtare të specializuara“, indeksi i volumit të shitjeve është rritur 3,8 %, krahasuar me të njëjtin tremujor të vitit 2016.
Ndikimi i grupeve në tregtinë me pakicë
Në terma vjetor indeksi i volumit të shitjeve, në tregtinë me pakicë në tremujorin e parë 2017 është +2,5 %. Grupet të cilat kanë ndikuar janë grupi “artikuj jo-ushqimore në njësi tregtare të specializuara dhe jo të specializuara” +1,2 pikë përqindje; grupi “tregti me pakicë e hidrokarbureve në njësi tregtare të specializuara” +0,8 pikë përqindje dhe grupi “ushqime, pije e duhan në njësi tregtare jo të specializuara dhe të specializuara” +0,4 pikë përqindje.
Ndryshimi tremujor në indeksin e volumit të shitjeve i përshtatur sezonalisht në tregtinë me pakicë
Në tremujorin e parë 2017, indeksi i volumit të shitjeve i përshtatur sezonalisht, në grupin e tregtisë me pakicë, pa përfshirë këtu tregtinë me pakicë të hidrokarbureve, është ulur 4,5 % krahasuar me tremujorin e katërt 2016.
Në grupin “ushqime, pije, duhan në njësi tregtare jo të specializuara dhe të specializuara”, indeksi i volumit të shitjeve përshtatur sezonalisht, është ulur 6,5 %, krahasuar me tremujorin paraardhës.
Indeksi i volumit të shitjeve përshtatur sezonalisht në tregtinë me pakicë, për grupin “produkte jo-ushqimore në njësi tregtare të specializuara dhe jo të specializuara (përjashtuar tregtinë me pakicë të hidrokarbureve në njësi tregtare të specializuara)”, është ulur në nivelin 3,3 %, kundrejt tremujorit të mëparshëm.
Në grupin “tregti hidrokarburesh në njësi tregtare të specializuara“, indeksi i volumit të shitjeve përshtatur sezonalisht është ulur 3,1%, kundrejt tremujorit të fundit 2016.
/a.gjonaj/ /a.g/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hrv_Latn